[{"text_idx": "#000002", "text": "Diseinu grafikoa ikasi zuen Donostiako Arte aplikatuen eskolan, eta ondoren argazkilaritza Amaiurgo eskolan. Txikitatik du gustuko marraztea. Eskolako liburuak marrazkiz betetzen dituen horietakoa zen. 16 urte zituela enkargupeko erretratuak egiten hasi zen ikatz-ziri eta pastelak erabiliz."}, {"text_idx": "#000003", "text": "Hastapenetik, hedabide eta bezero ezberdinentzat egin du lan baina, batez ere, prentsako artikuluak ilustratzen aritu da. Bere lanak estatu mailako egunkarietan ikus daitezke La Vanguardia, EL Correo eta Diario Pu\u0301blicon besteak beste, baita nazioarte mailako egunkari ezagunenetan ere: The New York Times, Fortune edo Variety egunkarietan."}, {"text_idx": "#000005", "text": "Bere irudiek 60. hamarkadako estetika ekartzen dute gogora. Kolorea eta tipografia zentzu eta kontu handiz erabiltzen ditu. Testua bere eskuetara iristen denean irakurri eta ilustrazioa egiten lagundu diezaioketen hitz edo esaldiak azpimarratzen ditu. Bozeto azkarrak egiten ditu ondoren, kontzeptu bat oinarri hartuta. Aukera ezberdinak irudikatzen ditu eta gustukoen duen hori aukeratzen duenean ordenagailura eramaten du eta bertan behin betiko ilustrazioa egiten du."}, {"text_idx": "#000007", "text": "Txokoan, ilustratzailearen lanak erakutsiko dira orokorrean, eskultura, irudi, zirriborro eta liburuak besteak beste."}, {"text_idx": "#000008", "text": "Iker Ayestaranen web orrialdea: "}]